Gedagte vir die dag: Lig en vrede | Maroela Media
Die bejaarde, kinderlose priester Sagaria het, netsoos Maria, besoek van ŉ engel ontvang met ŉ ewe ongelooflike boodskap. Die ou man kon sy ore nie glo nie, en was maar erg skepties oor die hele gedoente. Toe word hy met stomheid geslaan, tot op die dag wat sy seun gebore word. En siedaar, die stomgeslane ou priester kon weer praat!
Benewens die feit dat hy sy seun as die voorloper van die Messias bekend stel, het hy ook oor die Man van wie sy seun die voorloper sou wees iets te sê. Met ŉ paar woorde som hy die lewenstaak van die Jesuskind op. Hy sal die Een wees wat sal lig bring na ŉ donker wêreld. Sonder Jesus leef mense in die skaduwee van die dood, die ewige dood as gevolg van ŉ lewe wat met die lewende God uit pas geraak het.
En Hy sal mense lei op die pad van vrede. Hulle sal nie net deur geloof in Hom die ewige lewe vind nie, maar hulle sal ook leer hoe om met God in pas te lewe, in vrede met God en medemens.
Dankie vir lig op ons pad Here wanr ons soms in die donker is.Dankie vir vrede en lig.